Public procurement notice: Contract Notice
Published: 2023-09-13
Buyer: Digitális Kormányzati Ügynökség Zártkörűen Működő Részvénytársaság
Country: HU
Contract type: Services
Procedure: Open procedure
CPV classification: 72261000: Software support services | 72265000: Software configuration services | 72266000: Software consultancy services | 72267000: Software maintenance and repair services | 72268000: Software supply services
Estimated value: 8190000000 HUF
Submission deadline: 2023-10-17
Award criteria: Lowest price

Technical requirements: Központosított közbeszerzési keretmegállapodás (továbbiakban: KM) kötése a kormányzati informatikai beszerzések központosított közbeszerzési rendszeréről szóló 301/2018 (XII.27.) Korm.rendelet (továbbiakban: DKÜ Kr.) hatálya alá tartozó, illetve a központosított közbeszerzési eljáráshoz önként csatlakozó szervezeteknél meglévő Micro Focus szoftverlicencek megújítása, bővítése, kiegészítése, valamint kapcsolódó terméktámogatási szolgáltatások biztosítása tárgyában.
Az eljárás tárgya szerinti 1 db ellátási csomag tételes szolgáltatáslistáját a műszaki leírás szerinti 4804 db árlista sor képezi.
A KM megkötését követően megvalósításra kerülő egyedi beszerzések konkrét mennyisége és - a KM részét képező elemekből összeállított - konkrét tárgya a KM megkötését követően, a verseny újranyitás vagy közvetlen megrendelés során kerül meghatározásra a 2015. évi CXLIII. törvény (továbbiakban: Kbt.) 105. § (2) bek. b) pontja alapján.
Magyarország_1134_Budapest_A közbeszerzés tárgyára vonatkozó teljesítési hely: NUTS-kód: HU MAGYARORSZÁG Magyarország, az Érintett Szervezetek székhelyei, telephelyei, illetve az általuk kijelölt magyarországi teljesítési helyek.
1. Micro Focus szoftverlicencek megújítása, bővítése, kiegészítése, valamint a szoftverlicencekhez kapcsolódó terméktámogatási szolgáltatások nyújtására vonatkozó 1 db ellátási csomag, a műszaki leírásban előírtak és az Ajánlatkérő (továbbiakban: AK) által rendelkezésre bocsátott közbeszerzési dokumentumok (továbbiakban: KD), s annak részét képező .XLSX fájl szerint (keretösszeg: nettó 6 300 000 000 Ft).
- Szoftverlicencek esetén egyenértékű a termék, ha az ajánlattevő által igazolható, hogy a szoftverlicenc az Érintett Szervezetek által használt, meglévő szoftver- és hardverkörnyezetbe teljeskörűen, egyéb eszközök, fejlesztések, szolgáltatások igénybevétele nélkül beilleszthető és működőképes.
- Terméktámogatás esetén, hogy a szolgáltatás-nyújtás körében olyan javítások is elvégezhetőek legyenek, amelyek csak forráskódos javítással valósíthatók meg, s ezáltal az Érintett Szervezet által használt rendszer vonatkozásában biztosítható a megfelelő működés. Nem egyenértékű a szolgáltatás, ha a működés csak az eredeti szoftver jogosulatlan megváltoztatásával, megkerülésével, vagy egyéb jogsértő vagy az informatikai biztonságot sértő módon valósítható meg általa.
A Kbt. 3. § 18. pontja szerinti értelmező rendelkezéssel összhangban a mennyiség a KM megkötésére irányuló jelen eljárásban a keretösszeggel jellemezhető. (A KM megkötését követően megvalósításra kerülő egyedi beszerzések konkrét mennyisége a verseny újranyitások vagy közvetlen megrendelések során kerül meghatározásra.)
Ajánlatkérő a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X. 30.) Korm. rendelet (a továbbiakban: Kr.) 21. § (4) bekezdésében foglaltak alapján rögzíti, hogy a keretmegállapodás alapján megvalósítandó, egy időben teljesítendő külön szerződések várható nagyságrendje (értéke) nettó 941 121 259,- Ft. Ezen nagyságrendet Ajánlatkérő a korábbi, hasonló tárgyú keretmegállapodások figyelembe vételével állapította meg.
Valamennyi árlista sorra kötelező az ajánlattétel. Ajánlatkérő felhívja a figyelmet arra, hogy a tételes árlistában szereplő szolgáltatások ellenértéke egyetlen tétel esetében sem lehet 0 (nulla) Ft, tekintettel arra, hogy a Kbt. 3. § 24. pontja alapján jelen közbeszerzési eljárás eredményeképpen megkötendő közbeszerzési szerződés visszterhes szerződés.
2. A részekre történő ajánlattétel biztosítása nem lehetséges, tekintettel arra, hogy az Érintett Szervezeteknél rendelkezésre álló Micro Focus szoftverlicenc-fajták és támogatási igények sokféle kombinációja nem teszi lehetővé a licencek és terméktámogatási szolgáltatások megbontását, továbbá az a központosított közbeszerzés szállítója által működtetendő ügyfélkiszolgálási modell szempontjából gazdaságilag is észszerűtlen lenne. Ajánlatkérő az egyes érintett szervezeti igényekre is figyelemmel oly módon határozta meg a közbeszerzés tárgyát és mennyiségét, hogy az eljárásban érdekelt gazdasági szereplők körét esetleges további közbeszerzési részek kialakítása érdemben nem bővítené tekintettel arra, hogy a piaci szereplők által biztosítandó szolgáltatási portfólióban jellemzően elérhető szolgáltatás típusok képezik jelen eljárás tárgyát. A meghatározott termékek körében nincsen olyan piaci szereplő, amely csak valamely részhalmaz tekintetében képes ajánlattételre, de az egész műszaki tartalom tekintetében nem. Így a verseny szélesítését nem szolgálná a részekre bontás, hiszen az egyes részek tekintetében éppen ugyanazon piaci szereplők tennének ajánlatot, mint az egész vonatkozásában. Továbbá a licencek, illetve a terméktámogatási szolgáltatások mesterséges szétbontásával sem változna a teljesítésre képes gazdasági szereplők köre, hiszen a szétbontott részek esetén is ugyanolyan alkalmassági követelményeknek kellene megfelelnie az ajánlattevőnek, továbbá az összes lehetséges rész vonatkozásában ugyanolyan értékesítési jogosultsággal kell rendelkeznie az ajánlattevőnek. Ennek következtében a részekre bontás nem segítené elő a kis- és középvállalkozásoknak a közbeszerzésben való még szélesebb körű részvételét, piacra jutási lehetőségét, ellenben egyes érintett szervezeti azonos licenckonstrukcióhoz tartozó beszerzések csak több közbeszerzés alapján lennének megvalósíthatók, miközben az a licencbeadás szempontjából is akadályba ütközhetne. AK jelen beszerzéstől elkülönülő licencbeszerzési, megújítási és szoftvertámogatási szolgáltatásokat külön közbeszerzési eljárás keretében kívánja beszerezni, ennek megfelelően jelen közbeszerzési eljárás kapcsán nincs olyan funkcionális/gazdasági/területi, vagy egyéb szempont, mely alkalmas lehet önálló közbeszerzési rész(ek) definiálására.
3. Az eljárás több AT-vel történő KM megkötésére irányul. [Kbt.104.§ (3)] Az egyedi szerződések megkötésére a Kbt.105.§ (2) bek.b) pontja szerint kerülhet sor.
4. AK alkalmazza a Kbt.81. § (5) bekezdését. A Kbt. 81. § (5) bek. alapján AK az ajánlatok bírálatát - az egységes európai közbeszerzési dokumentumban (továbbiakban: EEKD) foglalt nyilatkozat alapján - az ajánlatok értékelését követően végzi el. AK a legkedvezőbb és az azt követő további 4 legkedvezőbb ajánlatot benyújtó AT vonatkozásában végzi el a bírálatot.
5. AK a jelen KM megkötésére irányuló eljárásban a Kbt.76.§ (2) bekezdésének a) pontja szerinti legalacsonyabb ár szempontját alkalmazza figyelemmel arra, hogy AK a KD-ban konkrétan meghatározta valamennyi termék és szolgáltatás típus valamennyi releváns minőségi és műszaki paraméterét, ennek megfelelően AK igényeinek csak ezen követelmények szerinti eszközök felelnek meg, így a gazdaságilag legelőnyösebb ajánlat kiválasztását a műszaki dokumentumokban foglaltakon túl további minőségi jellemzők nem, csak a legalacsonyabb ár értékelése szolgálja. A KM alapján történő közbeszerzés megvalósítása során az ajánlatok értékelésekor szintén a Kbt.76.§ (2) bekezdésének a) pontja szerinti, legalacsonyabb ár szempontja kerül alkalmazásra.
Az összehasonlítás alapját az AT által a 4804 darab szolgáltatássorra megajánlott ÁFA nélkül számított összesített ajánlati ár képezi.

Eligibility requirements: Az eljárásban nem lehet AT, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt.62. § (1)-(2) bekezdéseiben, továbbá a Kbt.63. § (1) bekezdés c) pontjában meghatározott kizáró okok bármelyike fennáll. Öntisztázás: a Kbt.64.§(1)-(2) bek. alapján. A Kbt. 74.§(1) b) értelmében az AK-nek ki kell zárnia az eljárásból azt az AT-t, alvállalkozót vagy az alkalmasság igazolásában részt vevő szervezetet, aki vagy amely részéről a kizáró ok az eljárás során következett be. Előzetes igazolási mód (ajánlatban benyújtandó): A kizáró okok fenn nem állását a 321/2015.(X. 30.) Korm. rendelet (továbbiakban: Kr.) 1-4.§ rendelkezései szerint kell igazolni. Az AT és az alkalmasság igazolásában részt vevő gazdasági szereplő a Kr. 4. § (1) bekezdése alapján, az EEKD kitöltésével köteles előzetesen igazolni, hogy nem tartozik a Kbt.62.§ (1)-(2) bekezdésének, továbbá a Kbt.63. § (1) bekezdés c) pontjának hatálya alá. A Kr. 3.§ (3),(5) bekezdései alapján az alkalmasság igazolásában résztvevő szervezetek és a közös AT-k vonatkozásában, a nevükben eljárni jogosult képviselő külön-külön tölti ki az EEKD űrlapot az EKR rendszerben. A Kr. 2. § (3) bekezdés a) pontjára tekintettel az EEKD űrlapon az AT-nek fel kell tüntetnie az ajánlat benyújtásakor már ismert alvállalkozókat, amelyeknek a kapacitásaira nem támaszkodik. A Kr. 15. § (1) bekezdése alapján az AT az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani az előírt kizáró okok hiányának igazolása érdekében. Az alkalmasság igazolásában részt vevő alvállalkozó tekintetében az egységes európai közbeszerzési dokumentum benyújtásával az AT eleget tesz a Kbt. 67. § (4) bekezdése szerinti nyilatkozati kötelezettségének. A Kr. 15. § (1) bekezdése alapján azon alvállalkozók tekintetében, amelyek nem vesznek részt alkalmasság igazolásában az AT a Kbt.67.§ (4) bekezdése szerinti nyilatkozatot nyújt be az EKR-ben biztosított űrlap kitöltésével. Igazolási mód (igazolásra felhívás esetén benyújtandó): AK által a Kbt.69. § (4)-(7) bekezdése alapján a kizáró okok igazolására felhívott Magyarországon letelepedett AT esetén a Kr. 4. §, a 8. § és 9. § b) pont, illetve nem Magyarországon letelepedett AT esetén, a 4. §, a 10. § és a 11. § b) pont alapján kell igazolnia, hogy nem tartozik a Kbt.62.§ (1)-(2) bekezdésében, továbbá a Kbt.63. § (1) bekezdés c) pontjában meghatározott kizáró okok hatálya alá, figyelemmel a Kr. 12-14. § és 16. §-ban foglaltakra is. A Kbt.69. § (11a) bekezdése alapján AT nyilatkozhat AK egy korábbi közbeszerzési eljárásában az EKR-ben elektronikus úton már benyújtott igazolás figyelembevételéről. AK felhívja az AT figyelmét a Kbt. 62. § (7) bekezdésében és a Kr.18. §-ában foglaltakra. Az ajánlatban AT-nek nyilatkoznia kell folyamatban levő változásbejegyzési eljárásról, nemleges tartalom esetén is (EKR űrlap kitöltésével). Folyamatban lévő változásbejegyzési eljárás esetében az AT az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást.

Award value: 8190000000